**Referat fra MR-MØTE**

Tid: Tirsdag 28. januar kl. 18

Sted: Framtidsbygget

|  |  |  |  |  |  |  |
| --- | --- | --- | --- | --- | --- | --- |
|  |  |  | Inn-kalling | Fravær | Åpnings-ord | Kaffe-mat |
| Harry Danielsen | HD | Medlem | X |  |  | X |
| Arvid Frøsland | AF | Medlem | X |  |  |  |
| Kjetil Andreassen | KA | Medlem | X |  |  |  |
| Sissel Østensen | SØ | Medlem | X | X |  |  |
| Liv Torunn Stave | LTS | Medlem | X |  |  |  |
| Leiv Jan Meberg | LJM | Medlem | X |  |  |  |
| Katrina Emelie Ellingsgaard | KEE | Medlem | X | X |  |  |
| Ellen Cathrine Jørgensen | ECJ | Medlem | X |  |  |  |
| Lloyd Tryland | LT | Sokneprest | X |  | X |  |
| Steinar Helge Østhassel | SHØ | Varamedlem | X | X |  |  |
| Asbjørn Skøien | AS | Varamedlem | X |  |  |  |
| Margaret Helen Johnsen Bouwman | MHJB | Varamedlem |  |  |  |  |
| Siri Marte Moseid | SMM | Varamedlem |  |  |  |  |

**Saksliste**

|  |  |
| --- | --- |
| **Åpningsord:** Lloyd reflekterte over Misjonsbefalingen og spesielt den siste setningen: ‘Se jeg er med dere aller deres dager inntil verdens ende’. | Ansvarlig: |
| **MR 01/25** | **Godkjenning av sakslisten****Vedtak:**Sakslisten godkjennes med tilføyelse av ny sak:**MR 11/25 – Valg av vara til Farsund kirkelige fellesråd.** |  |
| **MR 02/25** | **Referatsaker**Referat MR 2024.12.10Referat fra AU 2025.01.14 Referat fra MR godkjennesReferat fra AU tas til orientering |  |
| **MR 03/25** | **Informasjonsaker****-** **Nytt fra soknepresten (på slutten av møtet)** Lloyd informerte om følgende aktiviteter i tiden som kommer:- Første ‘Fredagsklubben’ på fredag 31. januar- Sunday Evening Service i Vanse kirke 9. februar kl. 18 – Arthur Stulien opptrer- Pubgudstjeneste på 8th Avenue fredag 14. februar (Valentine’s Day)**- Nytt fra fellesrådet** Arvid fortalte om forrige møte i FKF og at de hadde vært i de  forskjellige kirkene for å se hva som bør gjøres fremover. |  |
| **MR 04/25** | **Plassering av kirkegårdsarbeidernes pause-/arbeidsrom (jf. MR 57/24)**Som behandlet tidligere, ble kontrakten med MR sagt opp fra nyttår av.**Vedtak:**Leieforholdet forlenges til aktuell utflytningsdato fastsettes. |  |
| **MR 05/25** | **Ønske om hjertestartere i Vanse kirke og Vestbygda kapell**Steder der mange samles, kan akutte situasjoner oppstå som kan kreve gjenoppliving. Frivillige som gjør tjeneste under gudstjenester var forleden på kurs arrangert av «Førstehjelpskunnskap» (v/Maren Verpe i Ambulansetjenesten). Der kom det fram et behov for nødvendighet av en slik starter også i våre kirker. Saken meldt til kirkevergen som drøfter saken med FKF. Kjetil hører med Torgeir om han kunne tenke seg å gå inn i et samarbeid med Liv Torunn om å finne ut hvilken hjertestarter som kunne være aktuell. Maren Verpe kan kjøre kurs for de frivillige når de er på plass i kirkene.**Vedtak:** MR ønsker hjertestartere i vår kirke og vårt kapell. Ev. sponsing fra ulike organisasjoner/privatpersoner sees på som mulig bidrag.  | FKF/LTS/KA |
| **MR 06/25** | **MR arrangerer basar til inntekt for Langhuset?**Prosjektet med byggingen av ny fasade på Langhuset har stått på vent i en periode. En grovkalkyle vil bli lagt fram for MR på møtet den 25.02.25. For å holde liv i entusiasmen i lokalmiljøet i tillegg til å skaffe midler til prosjektet, foreslår AU at det holdes en basar i huset en gang i løpet av de første månedene. Basaren organiseres av MR som henter inn medhjelpere. **Vedtak:** MR arrangerer basar i Langhuset til inntekt for Langhuset tirsdag 1. april kl. 18. En komité bestående av alle MR-medlemmene som har anledning til å møte samles tirsdag 4. februar kl. 19 for videre planlegging og organisering. Asbjørn ber Anne Britt om å bli med på dette møtet. Annonse ble sendt til Menighetsbladet mens møtet pågikk. | MR |
| **MR 07/25** | **Fest for frivillige medarbeidere i menigheten arrangeres i juni**Det er viktig å vise at vi tar vare på/setter pris på våre frivillige medarbeidere i Lista menighet. Forslag om å arrangere frivillighetsfest i prestegårdshagen. Komité bestående av MR for arrangementet. **Forslag til vedtak:** MR ber staben i Vanse om å være med å arrangere frivillighetsfest i Prestegårdshagen i juni 2025.  | MR |
| **MR 08/25** | **Ønske om endring av regler for avgift ved utleie av kirke/kapell****(vedlegg 3, 4 og 5)**Det er behov for rimeligere satser for lokale utøvere. Se vedlegg fra kirkeverge, spesielt med utgangspunkt i saken datert 31.10.2024. **Vedtak:** MR støtter forslaget fra FKF om rimeligere satser for lokale utøvere til konserter m.m. der arrangementet ikke kommer inn under menighetens planer. |  |
| **MR 09/25** | **Ansettelse av en person i 10% stilling til markedsføring/annonsering?**Det kom spørsmål fra gudstjenesteutvalget om mulighet for å ansette en person i 10% stilling (jf. notater fra gudstjenesteutvalget 13.01.2025). Kjetil forklarte at dette handlet om et ønske om å annonsere arrangementer/aktiviteter på en slik måte at man kan nå forskjellige grupperinger på de arenaene der de er. MR reflekterte omkring dette.**Vedtak:** MR går ikke inn for å ansette en person i 10% stilling på nåværende tidspunkt, men ønsker å undersøke noe mer omkring denne saken. F.eks. kan konfirmanter spørres om hva deres foretrukne kommunikasjonskanaler er. Råd kan og søkes fra bispedømmekontoret.  | MR |
| **MR 10/25** | **Ønske om oppstart av søndagsskole på Borhaug**Ragnhild Marie Salvesen har flyttet til Borhaug med mann og 5 barn og ønsker å starte søndagsskole som følger Sprell Levende opplegget. Dersom MR støtter tiltaket må søndagsskolen meldes inn i Søndagsskoleforbundet med de kostnader dette medfører. Det vil kreves inn en årlig kontingent fra medlemmene og regnskapet føres under Lista sokn sitt. Kristin Danielsen og Monica Stålesen er med på laget.Obs! Dette vil ikke komme i konflikt med søndagsskolen som Åse Lervik har drevet på Betlehem Brekne, da denne ikke har vært aktiv de senere årene. **Vedtak:** MR støtter tiltaket 100%. Ellen gir beskjed til Ragnhild. | ECJ |
| **MR 11/25** | **Valg av varamedlem til Farsund kirkelige fellesråd**Det må velges 2. vara til Farsund kirkelige fellesråd siden Børge har sluttet. Liv Torunn ble foreslått.**Vedtak:** Liv Torunn velges ved akklamasjon. |  |
| **MR 12/25** | **Søknad fra Ilze Jaunzeme om konsert med sopran Gunta Gelgote**Liv Torunn la frem søknaden fra Ilze og fortalte samtidig litt om Gunta Gelgote, som er en prisvinnende sopran fra Latvia.**Vedtak:** MR ønsker konserten velkommen og Liv Torunn fortsetter samarbeidet med Ilze Jaunzeme. Hun gir Greetje tilbud om å ta denne inn som en av hennes 4 konserter i året. | LTS |
| **MR 13/25** | **Søknad om konsert ‘Fra Mørke Til Lys’ i påsken**Ellen la frem søknad fra Anne Jorunn Syvertsen v/King’s Gateway om konsert med sopran Marianne Juvik Sæbø, kunstner og musiker Oscar Jansen samt Anne Jorunn selv. Det er ønskelig at Lista menighet står som arrangør og garanterer utøverne 10.000. Dette anses som en risiko for menigheten.**Vedtak:**MR ønsker dem velkommen, men kan ikke stå som arrangør. Vi viser til de vanlige utleiebetingelsene. Ellen fremmer dette for dem. | ECJ |

Referent: Ellen Cathrine Jørgensen